**ОПШТИНА БЕРАНЕ**

**П Р Е Д Л О Г**

**ОДЛУКЕ О ПОТВРЂИВАЊУ СПОРАЗУМА О БРАТИМЉЕЊУ ИЗМЕЂУ ОПШТИНА БЕРАНЕ, ЦРНА ГОРА И АДАНА-КАРАИСАЛИ, РЕПУБЛИКА ТУРСКА**

**Беране, јун 2016. године**

На основу члана 45 а у вези са чланом 58 Закона о локалној самоуправи (''Сл. Лист РЦГ'' бр. 42/03, 28/04, 75/05, 13/06 и ''Сл. Лист ЦГ'' бр. 88/09, 3/10, 38/12, 10/14 и 3/16), члана 34 став 1 тачка 2 и члана 115 Статута Општине Беране (''Сл. Лист РЦГ'' – Општински прописи бр. 21/04 и 34/06 и ''Сл. Лист ЦГ'' – Општински прописи бр. 6/11), Скупштина општине Беране на сједници одржаној дана\_\_\_\_\_\_\_\_\_\_\_2016. године, донијела је

**О Д Л У К У**

**О потврђивању Споразума о братимљењу између општина Беране, Црна Гора и Адана-Караисали, Република Турска**

**Члан 1**

Потврђује се Споразум о братимљењу између општина Беране, Црна Гора и Адана-Караисали, Република Турска, који је потписан 14. априла 2016. године у Адани.

**Члан 2**

Споразум о братимљењу између општина Беране, Црна Гора и Адана-Караисали, Република Турска, чини саставни дио ове Одлуке.

Члан 3

Одлука ступа на снагу наредног дана од дана објављивања у ''Службеном листу ЦГ-Општински прописи''.

**СКУПШТИНА ОПШТИНЕ БЕРАНЕ**

**Број: 02-030-\_\_\_\_\_\_\_ ПРЕДСЈЕДНИК СКУПШТИНЕ**

**Беране,\_\_\_\_\_\_\_\_2016. године Горан Киковић,с.р.**

**О б р а з л о ж е њ е**

Правни основ за доношење ове Одлуке садржан је у члану 45 Закона о локалној самоуправи, којим је прописано да Скупштина доноси прописе и друге опште акте и члану 58 истог закона, којим је прописано да Предсједник Општине, привремено доноси акте из надлежности Скупштине, уколико Скупштина није у могућности да се састане. Предсједник је дужан да акт из става 1 члана 58 поднесе на потврду Скупштини, на првој наредној сједници.

Чланом 115 Статута Општине Беране, прописано је да Општина остварује сарадњу са другим градовима и општинама у земљи и иностранству у областима од заједничког интереса у складу са Уставом и законом.

На позив Општине Адана и градске општине Караисали, делегација у саставу: предсједник Општине, Драгослав Шћекић, потпредсједник Општине, Раде Кљајић, амбасадор, Бранко Милић, директор дирекције за Европу MVPEI амбасадор, Мирослав Шћепановић, представник Управе за дијаспору MVPEI, Зоран Ђукановић, секретар Јована Кривокапић и привредници из Берана боравили су у периоду 13-17 априла у посјети Адани и Караисали-ју.

Због значаја братимљења и сарадње између ове двије Општине у области економије, енергетике, пољопривреде и туризма, предлажемо Скупштини да донесе Одлуку о потврђивању Споразума о братимљењу између Општине Беране, Црна Гора и Општине Адана-Караисали, Република Турска.